OpenLLM-France/wikimedia huggingface dataset:
# Pipe Mania

Pipe Mania, a Europa però conegut com a Pipe Dream arreu, és un videojoc de trencaclosques publicat en 1989 per a Amiga i posteriorment en diferents plataformes, i actualitzat posteriorment amb noves versions. L'objectiu del joc és anar superant nivells fent que l'aigua passi pels tubs. En començar cada ronda, el jugador té peces de tub que ha d'anar empalmant, girant-les i col·locant-les en llocs estratègics, abans que el comptador de temps indiqui que l'aigua comença a fluir. Mentre l'aigua va avançant es poden anar afegint més seccions. El nivell se supera quan l'aigua recorre un cert nombre de metres o bé quan s'empalma amb la sortida, depenent del nivell. A cada nivell apareixen noves dificultats, com menys temps previ, recorreguts més llargs i enrevessats, peces especials que no encaixen bé o obstacles que cal esquivar amb el tub. El joc combina habilitat i rapidesa per col·locar les seccions.

## Referències

* ↑ Jay; Dee (Nov 1994). «Eye of the Monitor». Dragon (211): 40.
# Ventosa (zoologia)

Les ventoses són òrgans que presenten alguns animals com els cefalòpodes o les sangoneres per tal d'adherir-se a objectes o superfícies. Les ventoses poden ser presents a la boca, a les extermitats o a altres parts del cos. Tenen la característica de presentar una propietat d'enganxar-se a superfícies (normalment planes). Existeix la frase típica de: Sembla que tingui una ventosa! (fent referència a la forma i grandària dels llavis d'una persona)

## Referències

* ↑ «Ventosa (zoologia)». Gran Enciclopèdia Catalana. Barcelona: Grup Enciclopèdia Catalana.
# Scardinius knezevici

Scardinius knezevici és una espècie de peix cipriniforme de la família dels ciprínids.

## Morfologia

Els mascles poden assolir els 26 cm de longitud total.

## Distribució geogràfica

Es troba a Europa.

## Referències

* 1 2 FishBase (anglès)
* ↑ Kottelat, M. i J. Freyhof, 2007. Handbook of European freshwater fishes. Publications Kottelat, Cornol, Suïssa. 646 p.

## Bibliografia

* Bianco, P.G. i M. Kottelat, 2005. Scardinius knezevici, a new species of rudd from Lake Skadar, Montenegro (Teleostei: Cyprinidae). Ichthyol. Explor. Freshwat. 16(3):231-238.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# PRN

PRN té els següents significats:
* Partit Resistència Nicaragüenca, partit polític de Nicaragua
* Partit de Reconstrucció Nacional, partit polític històric del Brasil
* Partit Republicà Nacional, partit polític històric d'Espanya
* Partit Republicà Nacional (Costa Rica), partit polític històric de Costa Rica
* Partit Republicà Nacionalista, partit polític històric de Portugal
* Procés de Reorganització Nacional, nom oficial de la dictadura de l'Argentina de la dècada dels 70
* Soroll pseudo-aleatori (del nom en anglès Pseudo-Random Noise), senyal semblant a soroll, en criptografia, vegeu soroll (comunicació)
# Santa Eulàlia (Conca de Dalt)

Santa Eulàlia és un paratge del Pallars Jussà situat en el terme municipal de Conca de Dalt, dins del territori de l'antic terme de Toralla i Serradell, al Pallars Jussà, en terres del poble de Serradell.
Està situat a la zona occidental del terme, a ponent de Serradell i a la dreta de la llau del Cornàs. És a llevant del Turó de Santa Eulàlia la Vella i al sud-est del lloc on hi ha les restes de l'església romànica de Santa Eulàlia la Vella de Serradell. Es troba al sud de la Plana de Pujol i al nord del Turó del Migdia.

## Enllaços externs

* Institut Cartogràfic de Catalunya
# Béznar

Béznar és una localitat espanyola pertanyent al municipi de Lecrín, a la província de Granada (comunitat autònoma d'Andalusia). Està situada en la part sud-oriental de la Vall de Lecrín. Prop d'aquesta localitat es troben els nuclis de Pilotejos, Chite, Talarà, Mondújar, Pins de la Vall, Murchas i Melegís, entre d' altres.

## Història

Béznar va ser un municipi independent fins a 1973. En 1967 es van fusionar els municipis de Séquies, Chite, Mondújar, Murchas i Talarà en un només que van denominar Lecrín, recaient la capitalitat municipal en el nucli talareny. Sis anys més tard es va incorporar Béznar, juntament amb la seva en aquells dies pedania de Pilotejos.

## Cultura

Béznar celebra les seves festes patronals en honor de Sant Antoni Abat al voltant de la primera setmana de setembre, on té lloc la tradicional desfilada dels Mosqueters del Santíssim, escortant al Santíssim Sagrament, abillats de manera singular. Data de 1566 arran d'uns fets d'armes durant la revolta dels moriscos, en aconseguir rescatar el Santíssim Sagrament que havia estat robat. Durant aquestes festes se celebren processons, revetlles i focs artificials.

## Referències

* ↑ el-ultimo-reino.com. «Los Mosqueteros del Santísimo de Béznar» (en español), 6.
* ↑ ideal.es. «Los mosqueteros de Béznar» (en español), 8.

## Vegeu també

* A-348

## Enllaços externs

* Microweb turística de Béznar realitzada pel Patronat de Turisme de Granada
# Verticil

En botànica s'anomena verticil un aplec de tres o més fulles, estams, branques o altres òrgans que naixen al mateix nivell d'una tija o eix, formant un cercle al seu voltant. Si solament són dos els òrgans que naixen al mateix nus, es diu que són oposats.
Les fulles poden estar disposades en verticils, es diu que són verticil·lades, però aquesta disposició és més típica en les fulles modificades que formen la flor de les angiospermes.
En el cas de les flors el verticil rep diferents noms en funció de la seva posició i funció:
* Calze: format per sèpals.
* Corol·la: format per pètals.
* Androceu: format pels estams.
* Gineceu: format per carpels, de vegades agrupats en pistils.

## Referències

* ↑ «Verticil | Flora Catalana». [Consulta: 8 març 2023].
* ↑ «Verticil». diccionari.cat. [Consulta: 8 març 2023].
* ↑ «Diccionari de la llengua catalana - Verticil». Institut d'Estudis Catalans. [Consulta: 8 març 2023].
* ↑ Romero Zarco, Carlos. «Términos aplicados a las hojas y otros órganos foliares» (en castellà). Universidad de Sevilla, 01-12-2003. [Consulta: 8 març 2023].
# Kiowa (desambiguació)

«Kiowa» té aquests significats:
* Kiowa, llengua de la família lingüística kiowa-tano parlada per la tribu índia dels kiowes
* Kiowa, membre de la tribu índia dels kiowes
* Kiowa-tano, família de llengües ameríndies parlades a Nou Mèxic, Kansas, Oklahoma i Texas
* Kiowa (Colorado)
* Kiowa (Kansas)
* Kiowa (Oklahoma)
* Comtat de Kiowa, diversos indrets
* Lake Kiowa, concentració de població designada pel cens dels Estats Units a l'estat de Texas
# Sant Martí dels Masos de Sant Martí

Sant Martí dels Masos de Sant Martí és una església romànica rural del segle xii, molt primitiva i senzilla. Es troba a la caseria dels Masos de Sant Martí, de l'antic terme municipal d'Isona i actual d'Isona i Conca Dellà. És una obra protegida com a bé cultural d'interès local.

## Descripció

És un petit edifici d'una sola nau, coberta amb volta de canó i capçada a llevant per un absis semicircular, obert a la nau a gravés d'un estret arc presbiteral de perfil apuntat que, com la volta absidial, arrenca d'una imposta formada per una motllura bisellada. A cada costat de la nau, prop de l'obertura absidial hi ha dues petites fornícules molt baixes, de les quals no se'n coneix la utilitat. Podrien haver estat l'espai per a dos altars laterals.
La porta de factura tardana, s'obre a la façana oest i hi ha una única finestra de doble esqueixada a la part sud de l'absis. A la façana sud trobem tres contraforts atalussats que aguanten l'empenta de la volta. L'aparell és de reble molt irregular, dispossat de manera poc acurada. A l'interior els paraments estan arrebossats. La forma de l'absis i la rudesa de la construcció posen en evidència que es tracta d'un edifici construït al llarg del segle xii.

## Història

No es tenen notícies d'aquesta església, però podria tractar-se de la que s'esmenta entre les donacions a Santa Cecília d'Elins amb motiu de la seva consagració. No és segur, però, ja que l'església que hi apareix és Sant Martí in campo lordano. Aquesta església ha estat restaurada amb la iniciativa i coordinació del Centre d'Estudis d'Isona i Conca Dellà.

## Galeria d'imatges

* Façana de ponent i mur sud de la capella de Sant Martí
* Absis, pel costat septentrional, de la capella
* Interior de l'absis de la capella
* Interior dels peus de la nau

## Referències

* 1 2 3 4 5 6 «Sant Martí dels Masos de Sant Martí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 març 2017].

## Bibliografia

* ADELL I GISBERT, Joan-Albert i CASES I LOSCOS, Maria-Lluïsa. "Sant Martí dels Masos de Sant Martí", a El Pallars. Barcelona: Enciclopèdia Catalana, 1993 (Catalunya romànica, XV). ISBN 84-85194-56-X
* BURON, Vicenç. Esglésies i castells romànics del Pirineu català i Andorra: Guia. Tremp: Garsineu Edicions, 1994 (Biblioteca pirinenca; 10). ISBN 84-88294-28-X
* GAVÍN, Josep Maria. Pallars Jussà. Barcelona: Arxiu Gavín, 1981 (Inventari d'esglésies, 8) ISBN 84-85180-25-9.

## Enllaços externs

* Institut Cartogràfic de Catalunya
# PRONOM (desambiguació)

«PRONOM» té aquests significats:
* Gramàtica: pronom, categoria gramatical
* Preservació digital: PRONOM, base de dades en línia dels formats de fitxer electrònic existents i dels programes amb els quals es poden llegir i editar, desenvolupada pel Departament de Preservació Digital dels Arxius Nacionals del Regne Unit
# Dalai

Dalai (en rus: Далай) és un poble del krai de Krasnoiarsk, a Rússia, que en el cens del 2010 tenia 476 habitants. Pertany al districte d'Ilanski.

## Referències

* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# La Haja

La Haja (francès Lahage) és un municipi francès, situat a la regió d'Occitània, departament de l'Alta Garona.

## Referències

* ↑ Toponímia occitana
# Cal Codinach

Cal Codinach és un edifici de Sant Boi de Lluçanès (Osona) inclòs a l'Inventari del Patrimoni Arquitectònic de Catalunya.

## Descripció

Es tracta d'una casa de considerables dimensions amb teulada a dues vessants i desaigua lateral. A la façana principal hi ha una portalada amb arc rebaixat i dues galeries sobreposades amb tres arcades d'arc rebaixat cadascuna, les del pis superior són més petites. La majoria de les finestres són de pedra treballada. A la part dreta de la casa hi ha afegit un cos formant una galeria terrat. A la part del darrere un pou al qual s'accedeix amb escales de pedra i, davant, una era i cabanes.

## Història

Codines és considerada una de les cases importants i històriques del terme de Sant Boi. L'arxiu de la casa té documents que reculen fins a l'any 1185.

## Referències

* 1 2 «Cal Codinach». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 març 2019].
# Grup amino

Un grup amino és un grup funcional constituït per un àtom de nitrogen enllaçat o bé a dos àtoms d'hidrogen ${\ce {-NH2}}$, o bé a un àtom d'hidrogen i un radical ${\ce {-NHR}}$, o bé a dos radicals ${\ce {-NR^1R^2}}$.
El grup amino és un dels grups funcionals més importants en els composts orgànics. És present en gran nombre de composts, com ara les amines, ja que és el seu grup característic; els aminoàcids que són les molècules amb les quals es construeixen les proteïnes; en molts de productes naturals i en fàrmacs; en les amides, juntament amb el grup carbonil constituint el grup amida; etc.
* Cocaïna, un alcaloide emprat com a droga.
* Adrenalina o epinefrina, una hormona.
* Morfina, un opiaci emprat com a potent analgèsic.
* Nicotina, un alcaloide, principi actiu del cafè.
* Alanina, un aminoàcid.
* Procaïna, un anestèsic local.

## Estructura molecular

El grup amino, quan forma part d'una molècula, presenta una geometria piramidal dels enllaços amb el nitrogen, igual que la de l'amoníac ${\ce {NH3}}$. Els angles ${\ce {H-N-H}}$ són de 106°, una mica menors que el valor tetraèdric de 109,5°, mentre que l'angle ${\ce {C-N-H}}$ és una mica més gran (112°). La distància de l'enllaç ${\ce {C-N}}$, 147 pm, està entre les distàncies característiques de ${\ce {C-C}}$ als alcans (153 pm) i les de l'enllaç ${\ce {C-O}}$ als alcohols (143 pm).
El nitrogen i el carboni tenen hibridació sp$^3$, i estan units per un enllaç σ a les amines. El parell electrònic no compartit del nitrogen ocupa un orbital híbrid sp$^3$. Aquest parell no compartit intervé en reaccions en què les amines es comporten com a bases o nucleòfils.
En química aromàtica el grup amino es caracteritza per ser un grup molt activant, atesa la possibilitat del parell d'electrons no compartit, d'entrar en ressonància dins l'anell.

## Referències

* ↑ Alfredo Ricci. Amino group chemistry: from synthesis to the life sciences. Weinheim: John Wiley & Sons, Inc, 2008. ISBN 978-3-527-62126-2.
* 1 2 Carey, Francis A. Química orgánica. 6a ed. México: McGraw Hill, 2006. ISBN 970-10-5610-8.
# Lékhtovo

Lékhtovo (en rus: Лехтово) és un poble de l'óblast de Vladímir, a Rússia, segons el cens del 2010 tenia 466 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Reederochloa

Reederochloa és un gènere monotípic de plantes de la subfamília de les cloridòidies, família de les poàcies. La seva única espècie: Reederochloa eludens, és originària de Mèxic.
El nom del gènere va ser atorgat en honor de John Raymond Reeder, agrostòleg nord-americà. Va ser descrita per Soderstrom i H.F.Decker i publicada a Brittonia 16(3): 335, f. 1–10. 1964.

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2014-11-03. [Consulta: 4 març 2010].
* 1 2 «Reederochloa». Tropicos.org. Missouri Botanical Garden. [Consulta: 4 març 2010].

## Enllaços externs

* Clayton, W.D., Harman, K.T. and Williamson, H. (2006 en endavant). Reederochloa. En: GrassBase - The Online World Grass Flora. (anglès)
# Loserville: The Musical

Loserville: The Musical és un musical, basat en l'àlbum Welcome to Loserville de la banda de pop punk, Son of Dork.
El febrer de 2009, James Bourne va anunciar que ell, juntament amb el seu amic, Elliot Davis, estaven escrivint un musical basat en l'àlbum de Son Of Dork, Welcome To Loserville. Les entrades per a l'estrena el 20 d'agost van ser posades a la venda el 7 de maig. Era presentat per Youth Music Theatre UK associat amb South Hill Park Arts Centre.

## Argument

L'eslògan utilitzat pel musical fou 'I guess it really pays to be a slacker...', i estava basat al voltant d'un noi de 17 anys anomenat Michael Dork, a qui la gent el titllava d'avorrit, massa estudiós... Socialment marginat per l'escola sencera, era constantment molestat per Eddie, el noi més popular. Michael és per tant buscant una manera d'escapar d'aquesta situació, o com diu el mateix títol, a ticket outta Loserville. Però quan està a punt de marxar arriba una nova noia anomenada Holly, Michael s'introduirà en un nou món de vida social.

## Referències

* ↑ [http://bulletins.myspace.com/index.cfm?fuseaction=bulletin.read&authorID=456376937&messageID=6434980894%5BEnllaç+no+actiu%5D%5BEnllaç+no+actiu%5D%5BEnllaç+no+actiu%5D%5BEnllaç+no+actiu%5D%5BEnllaç+no+actiu%5D Ticket's for premier of Loserville: The Musical go on sale (anglès)]
* ↑ Loserville: The Storyline (anglès)

## Enllaços externs

* Myspace del Musical (anglès)
* Web oficial de Youth Music Theatre UK (anglès)
# PRS

PRS té els següents significats:
* Partit Radical Socialista, partit polític històric espanyol
* Partit Republicà-Socialista, partit polític històric de França
* Parti radical-socialiste, nom, als anys 90, del partit polític francès Partit Radical d'Esquerra
* Partit Republicà d'Albània (del nom en albanès Partia Republikane te Shqiperise), partit polític d'Albània
* Partit per a la Renovació Social, partit polític de Guinea Bissau
* President de la Royal Society, títol del president de la Royal Society
* PRS Guitars, fabricant de guitarres elèctriques estatunidenc
* Portable Reader System, llibre electrònic desenvolupat per Sony
# Delegació per a l'Adopció d'una Llengua Auxiliar Internacional

La Delegació per a l'Adopció d'una Llengua Auxiliar Internacional (en francès, Délégation pour l'Adoption d'une Langue Auxiliaire Internationale) va ser constituïda per un grup d'acadèmics que es van reunir a principis del segle XX per a decidir quina de totes les llengües auxiliars internacionals s'havia de triar per a emprar-la de manera internacional. La decisió final del comitè encarregat de la Delegació va ser la d'adoptar l'esperanto com a llengua auxiliar internacional, però amb unes certes reformes. El resultat d'aquestes reformes a l'esperanto, realitzades infringint les regles de la Delegació, és el que avui dia es coneix com ido.

## Referències

* ↑ Martín, J.M.G.; Rodríguez, V.G.. Las ideas y realidades lingüísticas en los siglos XVIII y XIX (en castellà). Universidad de Cádiz, Servicio de Publicaciones, 2009, p. 185. ISBN 978-84-9828-239-9 [Consulta: 15 març 2022].
* ↑ Ostwald, W.; Jespersen, O.; Lorenz, R.; Couturat, L.; von Hadermur, L.P.; Donnan, F.G. International Language and Science: Considerations on the Introduction of an International Language into Science. Good Press, 2021, p. 15 [Consulta: 15 març 2022].
# Lepthoplosternum pectorale

Lepthoplosternum pectorale és una espècie de peix de la família dels cal·líctids i de l'ordre dels siluriformes.

## Morfologia

* Els mascles poden assolir 6 cm de longitud total.

## Hàbitat

És un peix d'aigua dolça i de clima subtropical (20 °C-22 °C).

## Distribució geogràfica

Es troba a Sud-amèrica: conca del riu Paraguai.

## Referències

* 1 2 3 FishBase (anglès)
* ↑ Reis, R.E., 2003. Callichthyidae (Armored catfishes). p. 291-309. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Baensch, H.A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Reis, R.E., 1998. Systematics, biogeography, and the fossil record of the Callichthyidae: a review of the available data. p. 351-362. A: L.R. Malabarba, R.E. Reis, R.P. Vari, Z.M.S. Lucena i C.A.S. Lucena (eds.) Phylogeny and classification of neotropical fishes. Porto Alegre: EDIPUCRS.
* Reis, R.E. i C.C. Kaefer, 2005. Two new species of the neotropical catfish genus Lepthoplosternum (Ostariophysi: Siluriformes: Callichthyidae). Copeia 2005(4):724-731.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Regiment de Sant Vicenç Ferrer

Durant el segle xvii, en el marc de la Guerra de Separació del 1640-1652 (la mal anomenada Guerra dels Segadors) s’alçaren les primeres unitats irregulars de fusellers de muntanya, primerament amb el nom d'Almogàvers i després amb el de Miquelets, amb el que entrarien a la memòria col·lectiva fins als nostres dies.
És al segle xviii en el marc de la Guerra de Successió a la Corona Hispànica (1705-1714) que es comencen a enquadrar els Miquelets com a unitats Reglades d'Infanteria lleugera de l'Exèrcit Català i sota el nom de Fusellers de Muntanya.
La visió que d'ells ens ha arribat els presenten com ferotges lluitadors molt ben preparats en l'ús de les armes, despietats amb els enemics, capaços de fer ràpids desplaçaments, especialitzats en les emboscades i els cops de mà, acostumats a viure sobre el terreny sens necessitat d'una gran logística, el qual implicava moltes vegades de ser considerats com a bandolers.
Però en una època d'exèrcits professionals que lluitaven per una paga, els Miquelets aportaren el seu sacrifici en defensa del País, les Constitucions i les Llibertats comunes sens rebre gairebé paga la major part del temps, tot i saber que en cas de ser capturats serien automàticament ajusticiats, en no ser considerats com a combatents per part de les tropes Borbòniques.